EkBass/fiwiki-20250220-pages-articles huggingface dataset:
Konneveden kirkonkylä

Konneveden kirkonkylä eli Kärkkäiskylä on Konneveden kunnan kuntakeskus Keski- Suomen maakunnan itäosassa, Rautalammin reitin keskusjärven Konneveden eteläosien länsipuolella. Kirkonkylä on pitkänomainen, kantatien 69 varrelle kehittynyt taajama. Tilastokeskuksen taajama-aluerajauksen mukaan vuoden 2019 lopussa Konneveden kirkonkylän pinta-ala oli 3,73 neliökilometriä ja väkiluku 1 073. Tilastollinen taajamarajaus voi poiketa virallisesta kunnanosien rajauksesta. Konneveden kunta määrittelee kirkonkylän osiksi varsinaisen keskustan lisäksi myös Alkulan, Heikkilän, Itikkakylän, Lahdenkylän, Pukaran, Pukaranrannan, Salmenkylän, Siikakosken, Silmutjärven ja Suokylän. Määritelty alue perustuu seudun vanhaan koulupiiriin. File:Kunnantalo Konnevesi.JPG|Konneveden kunnantalo. File:Konneveden koulukeskus.jpg|Konneveden koulukeskusta. File:Konneveden kirkko 1.jpg|Konneveden kirkko. ==Lähteet== Luokka:Konneveden kylät Luokka:Keski- Suomen maakunnan taajamat Luokka:Suomen kirkonkylät Luokka:Suomen kuntakeskukset
Surimono

Surimono (, kirjaimellisesti ’painettu’) on japanilaisten puupiirroskuvien genre. Surimono-kuvat olivat yksityisesti tilattuja painokuvia tai painokuvasarjoja Edo-kauden Japanissa. Surimono-painokuvia ei pidetä samaan aikaan kukoistaneen kaupallisen ukiyo-e-tyylisuunnan osana. == Taustaa == Sana surimono tarkoitti alun perin mitä tahansa puupiirrostekniikalla painettua kuvaa. Edo-kaudella termi kuitenkin muuttui tarkoittamaan vain yksityisesti tilattuja painokuvia, jotka painettiin yleensä pieninä sarjoina. Genre kehittyi 1760-luvulla suosituista e-goyomi-kalentereista, jotka olivat olleet vaihdettaviksi tarkoitettuja uudenvuoden tervehdyksiä. Surimonossa yhdistyivät usein runot ja kuvat. Monet painokuvista olivat kyōka- ja haiku-runoilijoiden tilaamia yksityisiä pienen kappalemäärän painoksia. Tyypillinen surimono- painos oli 20–100 vedosta. Tilaamisen syy oli osallistuminen ryhmän sisäiseen kilpailuun, halu jakaa ja vaihtaa runoja omassa ryhmässä tai kerhossa, tai yksinkertaisesti itse kirjoitettujen runojen mainostaminen ja levittäminen. Surimonon tilaamisen ja jakamisen syyt olivat kuitenkin hyvin vaihtelevia. Näyttelijät tilasivat painokuvia mainostaakseen esiintymisiään tai ilmoittaakseen nimenvaihdosta. Kurtisaanit mainostivat palvelujaan. Surimono saattoi ilmoittaa tärkeästä yksityisestä tilaisuudesta tai julkisesta tapahtumasta.Harris 2010 s. 92 Varhaisin tunnettu surimono-kuva on vuodelta 1785. Genren kulta-aika oli vuosina 1790–1830. Kyōkan-runouden muoti meni ohitse 1830-luvulla, mutta haiku-runoissa surimonon suosio jatkui 1800-luvun puoliväliin saakka. === Muoto ja sisältö === Surimonoa ei sensuroitu samalla tavalla kuin julkiseen levitykseen tarkoitettuja painokuvia. Tilaajat olivat koulutettuja ja usein varakkaita yksityishenkilöitä tai ryhmiä, jotka eivät säästelleet kustannuksissa. Surimono-tilaukset olivatkin kuvien suunnittelijoille ja kustantajille merkittävä tulonlähde. Kuvittajat pystyivät kokeilemaan painotekniikoita ja kuva-aiheita, jotka eivät sopineet kaupalliseen levitykseen.Stewart 1979 s. 75–76 Esimerkiksi asetelmat eivät koskaan olleet kaupallisen ukiyo-en aiheita, mutta surimonossa yleinen kuva- aihe. Surimonossa saatettiin käyttää metallivärejä, kohopainatusta ja erikoisvärejä, joita ei pystytty kustannussyistä käyttämään kaupallisissa kuvasarjoissa. Kuvat painettiin paksummalle paperille kuin kaupallinen ukiyo-e.Harris 2010 s. 94 Surimonossa käytettiin usein kaupallisista painokuvista poikkeavia kokoja. Neliömäinen shikishi (20,5 × 18,5 cm) oli ollut waka-runoilijoiden käytössä jo Heian-kaudella. Suuri yokonagaban (40 × 53 cm) taitettiin kahtia. Kuva jäi ulkopuolelle ja runon teksti sisäpuolelelle. === Surimonon mestarit === Lähes kaikki ukiyo-e-mestarit suunnittelivat myös surimono-kuvia. Tunnetuimmat suunnittelijat ovat Katsushika Hokusai (1760-1849) ja hänen oppilaansa Totoya Hokkei (1780-1850), Sadaoka Gakutei (1785– 1855), Kubo Shunman (1757-1820) ja Ryuryukyo Shinsai (1764–1820). Myös Utagawa Toyokuni I (1769–1825) ja hänen oppilaansa Utagawa Kunisada (1786–1865) tunnettiin surimonostaan.Harris 2010 s. 96–97 == Lähteet == * * * * === Viitteet === == Aiheesta muualla == Luokka:Ukiyo-e
Hoffa

Hoffa on David Mametin käsikirjoittama ja näyttelijänä paremmin tunnetun Danny DeViton ohjaama elämäkerrallinen rikoselokuva vuodelta 1992. Se kertoo yhdysvaltalaisesta ammattiyhdistysjohtaja Jimmy Hoffasta, jota esittää Jack Nicholson. Muissa pääosissa näyttelevät Danny DeVito, Armand Assante, J. T. Walsh ja Robert Prosky.Romano, Bello (toim.): Video-opas 95, WSOY 1994. == Vastaanotto == Hoffa oli Oscar-ehdokkaana kuvauksesta ja naamioinnista. Jack Nicholson oli roolityöstään Golden Globe -ehdokkaana, mutta myös Razzie- ehdokkaana sekä tästä että elokuvasta Koirat karvoissaan. Berliinin elokuvajuhlilla Hoffa kilpaili Kultaisesta karhusta. Chicago Sun-Timesin Roger Ebert kirjoitti Danny DeViton lunastavansa Hoffalla paikkansa varteenotettavien ohjaajien joukossa ja antoi elokuvalle kolme ja puoli tähteä neljästä. Video-oppaassa vuodelta 1994 Bello Romano antoi Hoffalle kaksi tähteä viidestä ja kirjoitti, että ”poskitopattu Jack Nicholson ärjyy ja virnuilee antaumuksellisesti Hoffana, mutta edes David Mamet[i]n käsikirjoitus ei anna ryhtiä DeViton ohjaukseen”. == Lähteet == Luokka:Yhdysvaltalaiset elämäkertaelokuvat Luokka:Vuoden 1992 yhdysvaltalaiset elokuvat Luokka:Danny DeViton ohjaamat elokuvat
Baureihe 483 ja 484

Baureihe 483 ja Baureihe 484 ovat Berliinin S-Bahnilla liikennöiviä junamalleja. Mallit eroavat toisistaan siten, että Baureihe 483:ssa on kaksi vaunua ja Baureihe 484:ssä neljä vaunua. Ensimmäiset junat otettiin kaupalliseen käyttöön 1. tammikuuta 2021. Niitä on tarkoitus ottaa käyttöön vuoteen 2023 mennessä yhteensä 106 kappaletta, joista 21 on Baureihe 483 -sarjan junia ja 85 Baureihe 484 -sarjan junia. Junat valmistaa Stadler ja Siemens. Molempien mallien huippunopeus on 100 km/h ja kiihtyvyys 1,0 m/s2. Baureihe 483 -sarjan junissa on 82 istumapaikkaa ja 91 seisomapaikkaa. Baureihe 484 -sarjan junissa istumapaikkoja on 190 ja seisomapaikkoja 208. == Lähteet == == Aiheesta muualla == Luokka:Saksalainen rautatiekalusto Luokka:Sähkömoottorijunat
Koirat karvoissaan

Koirat karvoissaan (Man Trouble) on Bob Rafelsonin ohjaama yhdysvaltalainen komediaelokuva vuodelta 1992. Sen pääosia näyttelevät Jack Nicholson, Ellen Barkin ja Harry Dean Stanton.Romano, Bello (toim.): Video-opas 95, WSOY 1994. == Juoni == Carole Eastmanin käsikirjoittamassa farssimaisessa tarinassa oopperalaulajatar joutuu hankkimaan vartiokoiran suojelemaan itseään murtovarkailta. Kaupanpäällisiksi hän saa omalaatuisen, elostelevan ja epärehellisen koirakouluttajan vaivakseen. == Vastaanotto == Jack Nicholson sai huonoimman miespääosan Razzie-ehdokkuuden yhteisesti tästä ja samana vuonna valmistuneesta elokuvasta Hoffa. The Washington Postin Elaine Dutka kirjoitti, että etukäteen elokuva kuulosti upealta idealta: siinä tekisivät jälleen yhteistyötä käsikirjoittaja Carol Eastman, ohjaaja Bob Rafelson ja Jack Nicholson, jotka 22 vuotta aiemmin toivat nähtäväksi persoonallisen pikkufilmin Rajut kuviot (1970). Elokuva oli kuitenkin sekä hänestä että monien tuotantotahojen edustajienkin mielestä melkoisen epäonnistunut. Video- oppaassa vuodelta 1994 Bello Romano kirjoitti loistavien näyttelijöiden menevän täysin hukkaan liian moneen suuntaan sohivassa komediassa. Hänestä 55-vuotias Nicholson oli myös aivan liian vanha naistenmiehen rooliin. == Lähteet == Luokka:Vuoden 1992 yhdysvaltalaiset elokuvat Luokka:Yhdysvaltalaiset romanttiset komediat Luokka:Bob Rafelsonin ohjaamat elokuvat
TKO-äly

TKO-äly ry on Helsingin yliopiston tietojenkäsittelytieteen opiskelijoiden ainejärjestö. Noin 800 jäsenellään se on Kumpulan kampuksen suurin ainejärjestö. Yhdistys on perustettu vuonna 1988, jolloin oppiainetta kutsuttiin vielä tietojenkäsittelyopiksi. Tästä syystä yhdistyksen nimessä on lyhenne TKO. Yhdistyksen hallitukseen kuuluu puheenjohtaja, rahastonhoitaja, sihteeri sekä enintään 11 varsinaista jäsentä. Hallitus valitaan loka- ja joulukuun välillä pidettävässä syyskokouksessa ja sen toimikausi on kalenterivuosi. == Lähteet == == Kirjallisuutta == * == Aiheesta muualla == *TKO-älyn kotisivut Luokka:Suomalaiset ainejärjestöt ja killat Luokka:Helsingin yliopisto
Phill Jones

Phillip Charles George ”Phill” Jones (s. 25. tammikuuta 1974 Christchurch) on uusiseelantilainen kilpauransa päättänyt koripalloilija. Heittävänä takamiehenä tai pienenä laitahyökkääjänä pelannut Jones pelasi urallaan kotimaansa lisäksi Italiassa, Suomessa ja Australiassa. Suomessa hän voitti Kouvoissa maan mestaruuden vuonna 1999 ja cup-mestaruuden vuosina 1998 ja 2001. Uuden-Seelannin miesten maajoukkuetta Jones edusti muun muassa kaksissa kesäolympialaisissa ja kolmissa MM-kilpailuissa. Vuoden 2002 MM-kilpailuissa Jonesin edustama Uusi-Seelanti sijoittui neljänneksi. == Pelaajaura == === Seurajoukkueet === Jones pelasi ammattilaisurallaan Uuden-Seelannin lisäksi Italiassa, Suomessa ja Australiassa. Suomessa hän pelasi Kouvoissa pohjoisen pallonpuoliskon talvikaudet 1998–1999 ja 2000–2002 lukuun ottamatta syksyä 2001, jolloin hän edusti Espoon Honkaa. Kouvojen pelaajana Jones voitti vuonna 1999 Suomen mestaruuden ja Suomen cup-mestaruuden. Toisen Suomen cupin mestaruutensa hän voitti vuonna 2001.Phillip Jones – Suomen Koripalloliitto Italiassa Jones edusti Pallacanestro Cantùa.Basketball-Reference.comItalian koripalloliitto Uudessa-Seelannissa Jones voitti maan mestaruuksia ja lukeutuu pääsarjan historian merkittävimpiin pelaajiin: Nelson Giants on jäädyttänyt hänen pelinumeronsahttps://archive.ph/20140702003459/http://www.stuff.co.nz/sport/basketball/10210723/Phills- final-home-hurrahhttps://www.stuff.co.nz/sport/basketball/79278373/nelson- giants-legend-phill-jones-to-play-400th-national-basketball-league- gamehttps://archive.ph/20170914060857/http://nelsonlive.co.nz/2017/06/phill- jones-humbled-with-no-13-retirement/. === Maajoukkue === Jones edusti Uuden- Seelannin miesten maajoukkuetta muun muassa kesäolympialaisissa Sydneyssä 2000 ja Ateenssa 2004Olympedia sekä vuosien 2002, 2006 ja 2010 MM-kilpailuissa. Vuoden 2002 MM-kilpailuissa Uusi-Seelanti oli neljäs hävittyään pronssiottelussa Saksallehttps://www.basket.fi/basket/uutiset/dettmann-co-mm- pronssille/. Vuosina 2003, 2005 ja 2007 saavutti Uuden-Seelannin joukkueessa Oseanian-mestaruuskilpailujen hopeaa. == Lähteet == * * Phill Jones Stats Basketball-Reference.com * Phillip Jones Suomen Koripalloliitto * Profiili Italian koripalloliitto === Viitteet === == Aiheesta muualla == * Phill Jones Player Profile eurobasket.com Luokka:Uusiseelantilaiset koripalloilijat Luokka:Vuonna 1974 syntyneet Luokka:Elävät henkilöt
Balboa (kappale)

Balboa on suomalaisen rock-yhtyeen Blind Channelin esittämä kappale, joka julkaistiin 13.8.2021. Kappale kertoo vaikeuksien voittamisesta sekä siitä, miltä altavastaajana oleminen tuntuu. Kappale on elokuvahahmo Rocky Balboan mukaan nimetty. Kappaleen Rocky-teema jatkuu myös videossa, joka kuvattiin Tallinnassa tyhjään teollisuushalliin rakennetulla nyrkkeilyareenalla. == Lähteet == == Aiheesta muualla == * Musiikkivideo youtubessa Luokka:Vuoden 2021 kappaleet
Maija Liuhto

Maija Liuhto (s. 1987 tai 1988) on suomalainen toimittaja, joka on erikoistunut Keski-Aasiaan. Hän on toiminut toimittajana niin Afganistanissa kuin Pakistanissakin. Vuonna 2016 toimittajanuransa aloittanut Liuhto on tehnyt freelancerina juttuja Helsingin Sanomille, Channel News Asialle, The Atlanticille, Los Angeles Timesille, Al Jazeeralle sekä Foreign Policylle. Vuoden 2021 elokuussa hän aloitti Ylen Keski-Aasian toimittajana. Liuhto valmistui vuonna 2012 filosofian maisteriksi Wienin yliopistosta, jossa hän opiskeli sosiaali- ja kulttuuriantropologiaa sekä Keski-Aasian tutkimusta. Hän on asunut yli 10 vuotta Keski-Aasiassa. Vuoden 2024 alussa hän muutti Istanbuliin. ==Lähteet== Luokka:Suomalaiset toimittajat Luokka:Ulkomaankirjeenvaihtajat Luokka:Ylen toimittajat Luokka:1980-luvulla syntyneet Luokka:Elävät henkilöt
Reijo Kauppila

Reijo "Repa" Kauppila (myös nimellä Repa Rantsila, s. 8. huhtikuuta 1964 Oulu) on suomalainen rumpali, joka on soittanut muun muassa Smackissa, Pelle Miljoona & Linnunlaulussa, Rudissa ja Stalkerissa. Kauppila pääsi ensimmäistä kertaa levyttämään raahelaisen Osake 7 -yhtyeen kanssa singlellä "Soiva legioona" vuonna 1983. Tämän jälkeen hän soitti Rudissa ja Stalkerissa, mutta levytti molempien yhtyeiden kanssa vain yhden singlen. Vuonna 1986 Kauppila kiinnitettiin Pelle Miljoona & Linnunlaulu -kokoonpanoon, jossa hän ehti soittaa kahdella albumilla ennen liittymistään Smackiin. Kauppila lähti yhtyeen mukana Yhdysvaltojen Los Angelesiin ilmoittamatta asiasta Pelle Miljoonalle. Kauppila soitti Smackissa yhtyeen vuonna 1990 tapahtuneeseen hajoamiseen saakka. Smackin hajoamisen jälkeen Kauppila jäi asumaan Los Angelesiin. Hän soitti Yhdysvalloissa muun muassa yhtyeissä Neighborhood Bullys ja Smash Fashion. Ammatikseen hän työskenteli jakeluauton kuljettajana. Alkuvuodesta 2018 Kauppila muutti takaisin Suomeen. Hänellä on vuonna 2019 syntynyt poika. Kauppila on mukana vuonna 2019 muodostetussa Pelle Miljoona & Rockers -kokoonpanossa, joka julkaisi vuonna 2020 albumin Tanssiva tuli. == Lähteet == Luokka:Suomalaiset rumpalit Luokka:Vuonna 1964 syntyneet Luokka:Elävät henkilöt
Korea Hydro and Nuclear Power

Korea Hydro and Nuclear Power Co., Ltd. (, lyhennys KHNP, epävirall. suomennus Korean vesi- ja ydinvoimayhtiö) on eteläkorealainen, pörssinoteeratun, valtioenemmistöisen Korea Electric Power -energiakonsernin (KEPCO) sataprosenttisesti omistama tytäryhtiö. KHNP on Etelä-Korean suurin sähköntuottaja ja se omistaa ja operoi Etelä-Korean neljää ydinvoimalaitosta, joissa toimi yhteensä 24 ydinvoimalaitosyksikköä (8/2021). Yhtiö tarjoaa voimalaitoksiin liittyviä konsulttipalveluja eli tekee voimalaitosten toteutusarvioita ulkomaille (erityisesti korealaisilla reaktorimalleilla) sekä antaa teknistä neuvontaa voimaloiden modifiointi- ja kehittämistarpeisiin. KHNP:llä on palveluksessaan noin 7 600 työntekijää, tai emoyhtiön mukaan 11 559 työntekijää. == Ydinvoimalat == YK:n ydinenergiajärjestö IAEA:n mukaan KHNP:n ydinvoimalat tuottivat vuonna 2020 yhteensä 29,6 prosenttia Etelä- Korean sähköstä. Korean vesi- ja ydinvoimayhtiö (KHNP) oman ilmoituksen sen osuus oli 29,8 prosenttia joulukuussa 2020. Korea Hydro and Nuclear Power -yhtiöllä oli vuoden 2020 lopussa yhteensä 24 toiminnassa ollutta ydinvoimalayksikköä neljässä voimalaitoksessaan: * Hanbitin ydinvoimalaitos, Etelä-Jeolla * Hanulin ydinvoimalaitos, Uljin * Korin ydinvoimalaitos, Busan ja Ulsan * Wolsongin ydinvoimalaitos, Gyeongju Lisäksi rakenteilla on neljä lisäreaktoria nykyisiin voimaloihin. Maailmassa oli vuoden 2020 lopussa yhteensä 443 operatiivistä ydinvoimalayksikköä, joiden nettotuotantokapasiteetti oli yhteensä 393,24 GW(e). Ydinvoimaloiden sähköntuotantokapasiteetilla (23,2 GW(e)/24 yksikköä) mitattuna Etelä-Korea (KHNP) oli vuonna 2020 maailman 6. suurin ydinvoimamaa. Sitä suurempia olivat vain Yhdysvallat (yhteiskapasiteetti 95,5 GW(e)/ 93 yksikköä), Ranska (61,4 GW(e)/ 56), Kiina (48,5 GW(e)/ 51) , Japani (31,7 GW(e)/33) ja Venäjä (28,6 GW(e)/38). KHNP on suunnitellut yhdysvaltalaisen esikuvan pohjalta OPR-1000-reaktorin (Optimum Power Reactor 1000 MWe) ja sittemmin kehittyneemmän APR-1400-painevesireaktorilaitosmallin (Advanced Power Reactor 1400 MWe). KHNP:llä on käytössä 12 OPR-1000-laitosyksikköä. APR-1400-laitosyksikköjä on käytössä ja rakenteilla Etelä-Korean ohella Barakahin ydinvoimalassa Yhdistyneissä arabiemiirikunnissa. == Muut voimalat == Yhtiöllä oli joulukuussa 2020 21 suurempaa tai keskisuurta vesivoimalaitosyksikköä (osuus yhtiön sähköntuotannosta 2,1%) ja 16 pumppuvoimalaitosyksikköä (osuus 16,4%) sekä aurinko- ja tuulivoimalalaitosyksiköitä (osuus 0,2 %). == Kuvia == File:Yonggwang (now Hanbit) 04790184 (8505820561).jpg| KHNP:n Hanbitin ydinvoimalaitos Etelä- Koreassa. File:Ulchin (now Hanul) 04790182 (8506930230).jpg|Hanulin ydinvoimalaitos. File:Kori Nuclear Power Plant (8505820845).jpg|Korin ydinvoimalaitoksen yksiköt (vasemmalta) 4, 3, 2 ja 1. File:Wolsong (04790183).jpg|Wolsongin ydinvoimalaitos. 한국수력원자력 중앙연구원.jpg| KHNP:n tutkimuskeskus. ==Lähteet== == Katso myös == * Etelä-Korean energiapolitiikka Luokka:Eteläkorealaiset energiayhtiöt Luokka:Ydinvoima
Lapin pelastuslaitos

Lapin pelastuslaitos on yksi Suomen 22:sta aluepelastuslaitoksesta. Toimialue on Lapin maakunnan alue, joka kattaa seuraavat kunnat: Enontekiö, Inari, Kemi, Kemijärvi, Keminmaa, Kittilä, Kolari, Muonio, Pelkosenniemi, Pello, Posio, Ranua, Rovaniemi, Salla, Savukoski, Simo, Sodankylä, Tervola, Tornio, Utsjoki ja Ylitornio. == Paloasemat == * 10 Tornio * 11 Kemi * 12 Tornion VPK * 13 Keminmaa * 14 Karungin VPK * 15 Kemin VPK * 16 Simon VPK * 17 Tervola * 20 Ranua * 21 Posio * 30 Ylitornion VPK * 31 Pello * 40 Rovaniemi * 41 Saarenkylän VPK * 43 Ounasjoen VPK * 44 Meltauksen VPK * 45 Alakemijoen VPK * 47 Rovaniemen VPK * 50 Kemijärvi * 51 Kemijärvi - Räisälä * 54 Sallan VPK * 56 Sallan VPK - Kursu * 57 Pelkosenniemi * 58 Pelkosenniemi - Pyhä * 59 Savukosken VPK * 60 Kolari * 61 Äkäslompolo * 62 Muonio * 63 Enontekiö * 64 Kaaresuvanto * 70 Sodankylän VPK * 71 Vuotso * 73 Kittilä * 74 Kittilä - Sirkka * 75 Kittilä - Raattama * 80 Ivalo * 81 Inari * 82 Saariselkä * 83 Utsjoen VPK * 84 Karigasniemen VPK * 85 Utsjoen VPK - Nuorgam * VPK = Vapaaehtoinen palokunta == Lähteet == == Aiheesta muualla == * Lapin pelastuslaitos * Facebook Luokka:Suomen pelastuslaitokset Pelastuslaitos
Etelä-Karjalan pelastuslaitos

Etelä-Karjalan pelastuslaitos on yksi Suomen 22:sta aluepelastuslaitoksesta. Toimialueeseen kuuluu: Lappeenranta, Imatra, Parikkala, Rautjärvi, Ruokolahti, Lemi, Taipalsaari, Luumäki ja Savitaipale. == Paloasemat == * 10 Lappeenranta * 11 Joutseno * 12 Lappeenrannan VPK * 13 Tirilän VPK * 14 Lauritsalan VPK * 15 Vainikkalan VPK * 16 Nuijamaan VPK * 17 Armilan-Kourulanmäen VPK * 18 Hytin VPK * 19 Rutolan VPK * 20 Imatra * 21 Imatran VPK * 22 Tainionkosken VPK * 23 Ruokolahden VPK * 24 Rautjärven VPK * 25 Simpeleen VPK * 26 Parikkalan VPK * 27 Särkisalmen VPK * 28 Saaren VPK * 29 Uukuniemen VPK * 30 Lavola * 31 Savitaipale * 32 Luumäki * 34 Lemin VPK * 35 Taipalsaaren VPK * 36 Ylämaan VPK * 51 Viirun VPK * Kuivasensaaren VPK * Luumäki, Jurvala * Rautjärven VPK, Miettilä * VPK = Vapaaehtoinen palokunta == Lähteet == == Aiheesta muualla == * Etelä-Karjalan pelastuslaitos * Facebook Luokka:Suomen pelastuslaitokset Pelastuslaitos
Keski-Pohjanmaan pelastuslaitos

Keski-Pohjanmaan pelastuslaitos (vuoteen 2023 Keski-Pohjanmaan ja Pietarsaaren alueen pelastuslaitos) on yksi Suomen 22:sta aluepelastuslaitoksesta. Pelastuslaitoksen toimialue kattaa Keski-Pohjanmaan hyvinvointialueen. Vuosina 2004–2022 pelastuslaitos kattoi myös Pietarsaaren kaupungin sekä Luodon ja Kruunupyyn kunnat, jotka kuitenkin siirtyivät osaksi Pohjanmaan pelastuslaitosta sosiaali- ja terveydenhuollon uudistuksen myötä 1.1.2023 alkaen. == Paloasemat == * 11 Kokkola * 12 Kaarlelan VPK * 15 Kälviä * 16 Lohtaja * 17 Ullava * 41 Kaustinen * 42 Veteli * 43 Halsua * 44 Perho * 51 Kannus * 52 Eskola * 54 Lestijärvi * FBK = ruots. frivillig brandkår = vapaaehtoinen palokunta * VPK = vapaaehtoinen palokunta == Lähteet == == Aiheesta muualla == * Keski-Pohjanmaan ja Pietarsaaren alueen pelastuslaitos * Facebook Luokka:Suomen pelastuslaitokset Pelastuslaitos
Pohjanmaan pelastuslaitos

Pohjanmaan pelastuslaitos () on yksi Suomen 22:sta aluepelastuslaitoksesta. Toimialueeseen kuuluu: Kaskinen, Korsnäs, Kristiinankaupunki, Laihia, Maalahti, Mustasaari, Närpiö, Pedersöre, Uusikaarlepyy, Vaasa ja Vöyri. == Paloasemat == * 10 Vaasa * 12 Vaasan VPK * 31 Vetokannaksen VPK * 40 Koivulahden VPK * 41 Smedsby-Böle FBK * 42 Norra Korsholms FBK * 43 Replot FBK ** Södra Vallgrund FPK ** Söderudden FPK * 44 Björkö FBK * 45 Skatila FBK * 50 Laihian PVPK * 51 Vähäkyrö * 60 Pännäinen * 61 Ähtävä * 62 Purmon VPK * 63 Uusikaarlepyy * 64 Jepuan VPK * 65 Munsalan VPK * 66 Vöyri * 67 Maksamaa * 69 Oravainen * 70 Maalahti * 72 Solf FBK * 73 Södra Korsholms FBK * 80 Närpiön PVPK * 81 Övermark * 82 Pörtom Brandklubb * 85 Tjöck Brandklubb * 86 Lappfjärd FBK * Jukaja * FBK = ruots. frivillig brandkår = vapaaehtoinen palokunta * VPK = vapaaehtoinen palokunta * PVPK = puolivakinainen palokunta == Lähteet == == Aiheesta muualla == * Pohjanmaan pelastuslaitos * Facebook Luokka:Suomen pelastuslaitokset Pelastuslaitos
Delta Kream

__NOTOC__ Delta Kream on The Black Keysin kymmenes studioalbumi, joka julkaistiin 14. toukokuuta 2021. Albumi koostuu ainoastaan vanhoista blueskappaleista, joista yhtye äänitti omat versionsa. == Kappaleet == # # # # # # # # # # # == Kokoonpano == === Black Keys=== * Dan Auerbach – laulu, kitara * Patrick Carney – rummut === Studiomuusikot === * Eric Deaton – basso * Kenny Brown – kitara * Sam Bacco – lyömäsoittimet * Ray Jacildo – urut (kappaleet 5, 10, 11) == Arvostelut == * AllMusic: AllMusic review * Soundi: Levyarvio: Kaikki tarvittava tieto selkäytimessä, mutta mystinen väreily puuttuu – The Black Keys MIssissippi-bluesin jäljillä Viitattu 1.6.2022. == Lähteet == Luokka:Vuoden 2021 albumit Luokka:The Black Keysin albumit
Göran Zachrisson

Göran Zachrisson (14. toukokuuta 1938 – 11. elokuuta 2021) oli ruotsalainen golf- ja urheilutoimittaja ja televisiokommentaattori Tukholmasta. Zachrisson tunnettiin golftaidoistaan ​​ja selkeästä raportointityylistään. Vuosina 1964–1967 Zachrisson oli Svensk Golf -lehden päätoimittaja . Vuodesta 1966 lähtien hän on kommentoinut The Open Championshipin ja monien muiden golf -turnausten TV -lähetyksiä. Tomas Tynander, "Han är hetaste svensken i The Open: Zachrisson gör sin 40:e start: Något unikt", Aftonbladet, 14 July 2005 Viasat palkkasi hänet 1990 -luvun alussa ja on sen jälkeen ollut golfkommentaattori sen kanavilla, mukaan lukien Viasat Sport -kanavat. Hän kirjoitti myös golfista monille aikakauslehdille, kuten Svensk Golf , Golf- Store Magazine ja Golf Digest. Myöhempinä vuosina hän oli myös purjehdustapahtumien kommentaattori. Zachrisson oli jäsenenä Djursholmin golfklubilla , jossa hän toimi pankkikomitean puheenjohtajana, ja vuodesta 1992 lähtien maailman arvostetuimman golfklubin , The Royal and Ancient Golf Club of St Andrewsin jäsen . Zachrisson oli myös Sand GC: n , Stockholms GK: n , Svartingen , Royal Liverpool GC: n ja Charlton G&CC;: n jäsen.Stefan Cardner, "'Zacke' berättar vidare i ny bok" , Golf.se Kesäpuheessaan 18. heinäkuuta 2007 Zachrisson mainitsi muun muassa, että hänen poikansa Jonas soitti ruotsalaisessa synthpop -yhtyeessä NASA . Hän kirjoitti myös kirjan luisteluista kiertoluistelua varten. Maaliskuussa 2012 Göran Zachrisson haastatteli Ruotsin jalkapallojoukkueen kapteenia Zlatan Ibrahimovićiä. Zlatan Exklusivt (Zlatan Exclusive) -haastattelun näki yli kaksi miljoonaa katsojaa ruotsalaisessa televisiossa. Zachrisson kuoli 83 -vuotiaana elokuussa 2021 lyhyen syöpätaistelun jälkeen. ==Lähteet== == Aiheesta muualla == Luokka:Ruotsalaiset toimittajat Luokka:Vuonna 1938 syntyneet Luokka:Vuonna 2021 kuolleet
Stefan Šćepović

Stefan Šćepović (s. 10. tammikuuta 1990 Belgrad) on serbialainen jalkapalloilija. ==Jalkapallomaajoukkue== Šćepović debytoi Serbian maajoukkueessa helmikuussa 2012. Hän on pelannut kahdeksan maaottelua ja tehnyt niissä yhden maalin.National Football Teams ==Lähteet== Luokka:Serbialaiset jalkapalloilijat Luokka:Vuonna 1990 syntyneet Luokka:Elävät henkilöt
Filip Kljajić

Filip Kljajić (s. 16. elokuuta 1990 Belgrad) on serbialainen jalkapalloilija. ==Jalkapallomaajoukkue== Kljajić debytoi Serbian maajoukkueessa syyskuussa 2016.National Football Teams ==Lähteet== Luokka:Serbialaiset jalkapallomaalivahdit Luokka:Vuonna 1990 syntyneet Luokka:Elävät henkilöt
Pirkkalankoivu

Pirkkalankoivu (Betula pendula f. bircalensis) on koivukasveihin (Betulaceae) kuuluva lehtipuu. Se on rauduskoivun liuskalehtinen muunnos. Pirkkalankoivu on saanut nimensä Pirkkalasta vuonna 1862 löydetyn yksilön mukaan. Se tunnetaan myös nimellä liuskalehtikoivu. == Tuntomerkit == Pirkkalankoivu kasvaa noin 10–20 metriä korkeaksi. Puun varmimpia tuntomerkkejä ovat ehytlaitaiset lehdet sekä siro ja kapea rakenne. Syksyisin pirkkalankoivun lehdet saavat himmeän oranssinkeltaisen värityksen. == Lähteet == Luokka:Rauduskoivu Luokka:Puut
Nermin Haskić

Nermin Haskić (s. 27. kesäkuuta 1989 Banovići) on bosniahertsegovinalainen jalkapalloilija. ==Jalkapallomaajoukkue== Haskić debytoi Bosnia ja Hertsegovinan maajoukkueessa joulukuussa 2011.National Football Teams ==Lähteet== Luokka:Bosniahertsegovinalaiset jalkapalloilijat Luokka:Vuonna 1989 syntyneet Luokka:Elävät henkilöt
Ellesse Andrews

Ellesse Andrews (s. 31. joulukuuta 1999 Christchurch) on uusiseelantilainen ratapyöräilyn olympiavoittaja ja maailmanmestari. Andrews saavutti vuonna 2021 järjestetyissä Tokion olympialaisissa hopeaa keirinissä. Eräajossa hän sjoittui 11:nneksi. Pariisissa 2024 hän voitti keirinin sekä eräajon olympiakultaa ja joukkuesprintin hopeaa. Hän voitti keirinin maailmanmestaruuden ja saavutti eräajossa MM-pronssia 2023. Lisäksi hän on sijoittunut MM-kilpailuissa keirinissä viidenneksi 2020 ja 2022 sekä eräajossa kahdeksanneksi 2022. Kansainyhteisön kisoissa hän saavutti eräajossa ja joukkuesprintissä kultaa sekä joukkuetakaa-ajossa hopeaa 2022. Andrews saavutti nuorten MM-kilpailuissa henkilökohtaisessa takaa-ajossa kultaa 2017 ja pronssia 2016, joukkuesprintissä kultaa 2016 sekä joukkuetakaa-ajossa hopeaa 2017. Aikuisten Oseanian-mestaruuskilpailuissa hän on saavuttanut kultaa takaa-ajossa 2018, keirinissä 2019 ja 2022, eräajossa 2022 ja 2023 sekä joukkuesprintissä 2022, hopeaa joukkuetakaa-ajossa 2018, 500 metrin aika- ajossa 2019, joukkuesprintissä 2019 ja 2023 sekä keirinissä 2023 ja pronssia joukkuetakaa-ajossa 2015. Uuden-Seelannin-mestaruuden hän on voittanut naisten sarjassa keirinissä 2019 ja 2022, joukkuesprintissä 2019 ja eräajossa 2020. == Lähteet == Luokka:Uusiseelantilaiset ratapyöräilijät Luokka:Uusiseelantilaiset olympiavoittajat Luokka:Vuonna 1999 syntyneet Luokka:Elävät henkilöt
Vitālijs Maksimenko

Vitālijs Maksimenko (s. 8. joulukuuta 1990 Riika) on latvialainen jalkapalloilija. ==Jalkapallomaajoukkue== Maksimenko debytoi Latvian maajoukkueessa helmikuussa 2013. Hän on pelannut 52 maaottelua ja tehnyt niissä yhden maalin.National Football Teams ==Lähteet== Luokka:Latvialaiset jalkapalloilijat Luokka:Vuonna 1990 syntyneet Luokka:Elävät henkilöt
Joan Oumari

Joan Oumari (s. 19. elokuuta 1988 Berliini) on libanonilainen jalkapalloilija. ==Jalkapallomaajoukkue== Oumari debytoi Libanonin maajoukkueessa syyskuussa 2013. Hän on pelannut 26 maaottelua ja tehnyt niissä neljä maalia.National Football Teams ==Lähteet== Luokka:Libanonilaiset jalkapalloilijat Luokka:Vuonna 1988 syntyneet Luokka:Elävät henkilöt
Kawin Thamsatchanan

Kawin Thamsatchanan (s. 26. tammikuuta 1990 Bangkok) on thaimaalainen jalkapalloilija. ==Jalkapallomaajoukkue== Thamsatchanan debytoi Thaimaan maajoukkueessa toukokuussa 2008. Hän on pelannut 62 maaottelua.National Football Teams ==Lähteet== Luokka:Thaimaalaiset jalkapalloilijat Luokka:Vuonna 1990 syntyneet Luokka:Elävät henkilöt
Theerathon Bunmathan

Theerathon Bunmathan (s. 6. helmikuuta 1990 Nonthaburi) on thaimaalainen jalkapalloilija. ==Jalkapallomaajoukkue== Bunmathan debytoi Thaimaan maajoukkueessa elokuussa 2010. Hän on pelannut 62 maaottelua ja tehnyt niissä kuusi maalia.National Football Teams ==Lähteet== Luokka:Thaimaalaiset jalkapalloilijat Luokka:Vuonna 1990 syntyneet Luokka:Elävät henkilöt
Mary McCarthy

Mary McCarthy (21. kesäkuuta 1912 Seattle, Washington, Yhdysvallat – 25. lokakuuta 1989 New York, New York, YhdysvallatMcCarthy, Mary, Kirjasampo, viitattu 14.8.2021) oli yhdysvaltalainen kirjailija, teatterikriitikko ja esseisti. McCarthy valmistui 1933 Vassar Collegesta. Hän oli Partisan Review -lehden teatterikriitikko 1937–1956. Hän asui vuodesta 1962 osittain Pariisissa. Hänen esikoisteoksensa The Company She Keeps ilmestyi 1942, mutta varsinaisesti huomiota herätti Vassarin kasvattien elämää kuvaava Ryhmä (1963). Hän kirjoitti myös ajankohtaisista aiheista, kuten Watergate- skandaalista ja Vietnamin sodasta. ==Suomennetut teokset== * Ryhmä (The Group), suom. Antti Salomaa, Helsinki: Weilin & Göös 1964 * Lumottu elämä (A Charmed Life), suom. Eila Pennanen, runot Aale Tynni, Helsinki: Weilin+Göös 1965 * Eikä lintuset laula (And no Bird Sang), suom. Auli Hurme-Keränen, Hämeenlinna: Karisto 2002 ISBN 951-23-4340-1 * Kuin totuus tulessa (Shame the Devil), suom. Auli Hurme-Keränen, Hämeenlinna: Karisto 2003 ISBN 951-23-4441-6 ==Lähteet== ==Aiheesta muualla== Luokka:Yhdysvaltalaiset kirjailijat Luokka:Yhdysvaltalaiset kriitikot Luokka:Yhdysvaltalaiset esseistit Luokka:Vuonna 1912 syntyneet Luokka:Vuonna 1989 kuolleet
Julian Przyboś

Julian Przyboś (1901 Gwoźnica Dolna, Puola – 1970, Varsova, Puola) oli puolalainen runoilija ja esseisti. Hän edusti kymmenen vuoden ajan 1923–1933 Krakovassa avantgardea sen johtohahmona. Hän työskenteli opettajana, toimittajana ja kirjastonhoitajana sekä toisen maailmansodan jälkeen 1947–1951 Puolan Sveitsin-suurlähettiläänä. Myöhemmässä tuotannossaan hän käsitteli ajankohtaisia yhteiskunnallisia ongelmia. ==Lähteet== ==Aiheesta muualla== Luokka:Puolalaiset runoilijat Luokka:Puolalaiset diplomaatit Luokka:Vuonna 1901 syntyneet Luokka:Vuonna 1970 kuolleet
Jefferson Tabinas

Jefferson Tabinas (s. 7. elokuuta 1998 Tokio) on filippiiniläinen jalkapalloilija. ==Jalkapallomaajoukkue== Tabinas debytoi Filippiinien maajoukkueessa kesäkuussa 2021. Hän on pelannut kolme maaottelua.National Football Teams ==Lähteet== Luokka:Filippiiniläiset jalkapalloilijat Luokka:Vuonna 1998 syntyneet Luokka:Elävät henkilöt
Thomas Deng

Thomas Deng (s. 20. maaliskuuta 1997 Nairobi) on australialainen jalkapalloilija. == Jalkapallomaajoukkue == Deng debytoi Australian maajoukkueessa lokakuussa 2018.National Football Teams == Lähteet == Luokka:Australialaiset jalkapalloilijat Luokka:Vuonna 1997 syntyneet Luokka:Elävät henkilöt
Campbell Stewart

Campbell Stewart (s. 12. toukokuuta 1998 Palmerston North) on uusiseelantilainen ratapyöräilyn olympiamitalisti ja maailmanmestari. Hän kilpailee myös maantiepyöräilyssä. == Ratapyöräily == Stewart saavutti vuonna 2021 järjestetyissä Tokion olympialaisissa hopeaa omniumissa sekä sijoittui joukkuetakaa-ajossa neljänneksi ja pariajossa 11:nneksi. MM-kilpailuissa hän on saavuttanut kultaa omniumissa 2019, hopeaa pariajossa ja joukkuetakaa- ajossa 2020 sekä pronssia pariajossa ja joukkuetakaa-ajossa 2023. Lisäksi hän on sijoittunut omniumissa viidenneksi 2018 ja 2020. Hän voitti nuorten maailmanmestaruuden linja-ajossa 2015, joukkuetakaa-ajossa 2016 sekä omniumissa 2015 ja 2016. Lisäksi hän saavutti nuorten MM-hopeaa pariajossa 2016. Stewart saavutti Gold Coastin Kansainyhteisön kisoissa 2018 hopeaa linja-ajossa ja pisteajossa. Birminghamin Kansainyhteisön kisoissa 2022 hän voitti joukkuetakaa-ajossa kultaa. Hän voitti Oseanian-mestaruuden pariajossa 2017 ja nuorten Oseanian-mestaruuden omniumissa 2014. Pariajon Uuden- Seelannin-mestaruuden hän on voittanut 2017, 2019 ja 2021. Stewart on voittanut maailmancupin osakilpailun joukkuetakaa-ajossa Kanadassa Miltonissa ja Santiagossa 2017 sekä Uudessa-Seelanissa Cambridgessa 2019, pariajossa Santiagossa 2017, Cambridgessa kahdesti 2019 ja Hongkongissa 2019 sekä omniumissa Hongkongissa ja Cambridgessa 2019. == Maantiepyöräily == Stewart edusti maantiepyöräilyssä Team Wigginsiä vuonna 2018 ja Black Spoke Pro Cycling Academya 2021. Vuodesta 2022 hän on kilpaillut UCI World Tour -tason Team BikeExchange-Jayco / Team Jayco-AlUlassa. Stewart voitti junioreiden Uuden-Seelannin maantieajomestaruuden 2015. Hän voitti New Zealand Cycle Classic -kilpailussa toisen etapin 2020 ja viidennen etapin 2021. Hän voitti A Travers les Hauts de France -kilpailussa toisen ja kolmannen etapin 2021. == Lähteet == Luokka:Uusiseelantilaiset ratapyöräilijät Luokka:Uusiseelantilaiset maantiepyöräilijät Luokka:Uusiseelantilaiset olympiamitalistit Luokka:Vuonna 1998 syntyneet Luokka:Elävät henkilöt
Deng

Deng -nimisiä henkilöitä ovat: * Deng Gai (s. 1982), eteläsudanilainen koripalloilija * Deng Xiaoping (1904–1997), kiinalainen poliitikko, Kiinan kansantasavallan johtaja 1978–1992 * Deng Yaping (s. 1973), kiinalainen pöytätennispelaaja * Luol Deng (s. 1985), sudanilais-englantilainen koripalloilija * Pio Yukwan Deng (1921–1976), eteläsudanilainen katolinen piispa * Thomas Deng (s. 1997), australialainen jalkapalloilija.
Etelä-Korean naisten koripallomaajoukkue

Etelä-Korean naisten koripallomaajoukkue edustaa Etelä-Koreaa naisten koripallon maajoukkuekilpailuissa. Etelä-Korean naismaajoukkue on kilpaillut kesäolympialaisissa seitsemästi. Los Angelesissa 1984 se saavutti olympiahopeaa. 15 esiintymisestään maailmanmestaruuskilpailuissa Etelä-Korea on saavuttanut hopeamitalit vuosina 1967 ja 1979. Aasian-mestaruuskilpailuista Etelä-Korea on voittanut 12 mestaruutta, ja se sijoittui mitaleille joka kerta vuodesta 1965 alkaen kunnes jäi vuoden 2017 kisoissa neljänneksi. Myös Aasian kisoissa Etelä-Korea on tavallisesti yltänyt mitaleille.http://www.fiba.basketball/federation/Korea == Lähteet == == Aiheesta muualla == * Virallinen kotisivu Luokka:Etelä-Korean koripallo Luokka:Naisten koripallomaajoukkueet
Park Chan-suk

Park Chan-suk (, s. 3. kesäkuuta 1959 Soul) on eteläkorealainen kilpauransa päättänyt koripalloilija ja olympiamitalisti. Park saavutti Etelä-Korean naisten maajoukkueessa olympiahopeaa Los Angelesissa 1984 ja MM-hopeaa Etelä- Koreassa 1979.Olympedia Hän kuului maajoukkueen kokoonpanoon myös Soulin kesäolympialaisissa 1988, Kolumbian MM-kilpailuissa 1975 ja Brasilian MM- kilpailuissa 1983. Aasian kisoista Park voitti kultaa vuonna 1978 ja hopeaa vuonna 1982. Hän saavutti mitaleita myös Aasian-mestaruuskilpailuista. == Lähteet == * === Viitteet === == Aiheesta muualla == * * Profiili FIBA Archive * Profiili FIBA Archive Luokka:Eteläkorealaiset koripalloilijat Luokka:Eteläkorealaiset olympiamitalistit Luokka:Vuonna 1959 syntyneet Luokka:Elävät henkilöt
Kim Yeong-hui

Kim Yeong-hui (, 17. toukokuuta 1963 – 31. tammikuuta 2023) oli eteläkorealainen koripalloilija ja olympiamitalisti. Kim saavutti Etelä-Korean naisten maajoukkueessa olympiahopeaa Los Angelesissa 1984.Olympedia Hän kuului maajoukkueen kokoonpanoon myös Kolumbian MM-kilpailuissa 1983 ja Neuvostoliiton MM-kilpailuissa 1986. Aasian kisoista Kim saavutti hopeaa vuosina 1982 ja 1986. == Lähteet == * === Viitteet === == Aiheesta muualla == * * Profiili FIBA Archive * Profiili FIBA Archive Luokka:Eteläkorealaiset koripalloilijat Luokka:Eteläkorealaiset olympiamitalistit Luokka:Vuonna 1963 syntyneet Luokka:Vuonna 2023 kuolleet
In the Court of the Dragon

In the Court of the Dragon on yhdysvaltalaisen metalcoreyhtyeen Triviumin kymmenes studioalbumi, joka julkaistiin 8. lokakuuta 2021. == Kappaleet == # # # # # # # # # # == Kokoonpano == * Matthew K Heafy - laulu & kitara * Corey Beaulieu - laulu & kitara * Paolo Gregoletto - basso & laulu * Alex Bent - rummut == Arvostelut == * Imperiumi: 9-/10 * Kaaoszine: 9½/10Vaihdetta kovemmalle ja uudelle vuosikymmenelle – arvostelussa Triviumin uusi albumi ”In The Court of The Dragon” Viitattu 9.1.2022. * Soundi: Levyarvio: Kun oppipojat menivät ohi – Triviumin uutuuslevy on kevyttä ja ailahtelevaa kuultavaa Viitattu 9.1.2022. == Lähteet == == Aiheesta muualla == * * Luokka:Triviumin albumit Luokka:Vuoden 2021 albumit
Kim Hwa-sun

Kim Hwa-sun (, s. 12. huhtikuuta 1962) on eteläkorealainen kilpauransa päättänyt koripalloilija ja olympiamitalisti. Kim saavutti Etelä-Korean naisten maajoukkueessa olympiahopeaa Los Angelesissa 1984.Olympedia Hän kuului maajoukkueen kokoonpanoon myös Soulin kesäolympialaisissa 1988, Kolumbian MM- kilpailuissa 1983 ja Neuvostoliiton MM-kilpailuissa 1986. Aasian kisoista Kim saavutti hopeaa vuosina 1982 ja 1986. == Lähteet == * === Viitteet === == Aiheesta muualla == * * Profiili FIBA Archive * Profiili FIBA Archive Luokka:Eteläkorealaiset koripalloilijat Luokka:Eteläkorealaiset olympiamitalistit Luokka:Vuonna 1962 syntyneet Luokka:Elävät henkilöt
Kim Eun-suk

Kim Eun-suk (, s. 31. maaliskuuta 1963 Soul) on eteläkorealainen kilpauransa päättänyt koripalloilija ja olympiamitalisti. Kim saavutti Etelä-Korean naisten maajoukkueessa olympiahopeaa Los Angelesissa 1984.Olympedia Hän kuului maajoukkueen kokoonpanoon myös Neuvostoliiton MM-kilpailuissa 1986. Aasian kisoista Kim saavutti hopeaa vuonna 1986. == Lähteet == * === Viitteet === == Aiheesta muualla == * * Profiili FIBA Archive Luokka:Eteläkorealaiset koripalloilijat Luokka:Eteläkorealaiset olympiamitalistit Luokka:Vuonna 1963 syntyneet Luokka:Elävät henkilöt
Mirriah

Mirriah on kaupunkikunta ja Mirriahin departementin hallinnollinen keskus Zinderin alueella Nigerissä. Se sijaitsee RN1-valtatien varrella 20 kilometriä Zinderistä kaakkoon. Kunnassa on 89 800 asukasta (vuonna 2016, arvio). Mirriahin kunnan pinta-ala on 94,5 neliökilometriä. Se on pinnanmuodostukseltaan tasankoa. Vuotuinen sademäärä on 300–600 millimetriä. Vuonna 1988 perustettuun kuntaan kuuluu 13 kaupunginosaa ja 49 kylää. Kaupunki on ympäröivän maatalousalueen kaupallinen keskus. Tärkeimmät elinkeinot ovat maanviljely ja karjanhoito sekä käsityöammatit ja pienimuotoinen kaupankäynti. Palveluihin kuuluvat yläkoulu, ranskalais-arabialainen koulu, piirisairaala, kaksi terveyskeskusta sekä vesijohto-, sähkö- ja puhelinverkot. ==Lähteet== Luokka:Nigerin kaupungit Luokka:Zinderin alue
Tähkä (etunimi)

Tähkä on Suomessa käytetty harvinainen naisen etunimi. Se on suomen kielestä saatu kasviaiheinen nimi. Digi- ja väestötietoviraston mukaan Tähkä-nimisiä naisia on vuoteen 2021 mennessä tilastoitu noin 50–60. Eniten Tähkiä on syntynyt vuosina 1900–1919 (yhteensä 10) ja vuosina 2000–2019 (yhteensä 24). Tähkällä ei ole nimipäivää almanakassa. ==Lähteet== ==Aiheesta muualla== * Etunimien taivutus: Tähkä (Kotimaisten kielten keskuksen verkkojulkaisu) Luokka:Etunimet
Uraanipentafluoridi

Uraanipentafluoridi (UF5) on uraanin ja fluorin muodostama epäorgaaninen molekyyliyhdiste. ==Ominaisuudet ja valmistus== Huoneenlämpötilassa uraanipentafluoridi on sinertävää tai harmahtavaa kiteistä ja hygroskooppista ainetta. Yhdiste on polymorfista ja sillä on α-ja β-kidemuodot. Uraanipentafluoridin alkeiskopiltaan tetragonaalinen β-muoto muuttuu kuumennettaessa 125 °C:n lämpötilaan α-muodoksi. Molempien muotojen rakenne on polymeeri. Uraanipentafluoridi reagoi veden kanssa hydrolysoituen uraanitetrafluoridiksi ja uranyylifluoridiksi. Voimakkaasti kuumennettaessa yhdiste disproportioituu uraaniheksafluoridiksi ja sekavalenttiseksi uraani(IV,V)fluoridiksi. Uraanipentafluoridi on Lewis-happo ja reagoi esimerkiksi fluoridien kanssa kompleksiseksi heksafluorouranaatti(V)ioniksi ([UF6]-).David L. Clark, Mary P. Neu, Wolfgang Runde & D. Webster Keogh: Uranium and Uranium Compounds, Kirk-Othmer Encyclopedia of Chemical Technology, John Wiley & Sons, New York, 2006.Martin Peehs, Thomas Walter, Sabine Walter & Martin Zemek: Uranium, Uranium Alloys, and Uranium Compounds, Ullmann's Encyclopedia of Industrial Chemistry, John Wiley & Sons, New York, 2007. Uraanipentafluoridia voidaan valmistaa esimerkiksi hapettamalla uraanitetrafluoridia fluorilla, pelkistämällä uraaniheksafluoridia eri tavoin tai uraanitetrafluoridin ja uraaniheksafluoridin reaktiolla. Ainetta muodostuu myös eräissä uraaniheksafluoridin valmistusprosesseissa. ==Lähteet== Luokka:Fluoridit Luokka:Uraaniyhdisteet
KIM-1

KIM-1 (lyhenne sanoista Keyboard Input Monitor) oli MOS Technologyn julkaisema yhden piirilevyn tietokone, joka julkaistiin vuonna 1975 tai 1976. Commodoren ostettua MOS Technologyn tämä jatkoi KIM-1:n myyntiä omalla nimellään. Tietokonetta myytiin myös harrastajille. Tietokone myytiin valmiiksi koottuna, testattuna ja takuun kanssa. Tietokoneessa oli yhden megahertsin MOS 6502 -prosessori ja yksi kilotavu (1024 tavua) RAM-muistia. Tietokoneessa oli kuusinumeroinen LED-näyttö, siinä oli liityntä kasettiasemalle ja se oli mahdollista kytkeä tekstinäyttöön tai videomonitoriin sarjaportin kautta. Tietokoneen suunnitteli Chuck Peddle.https://www.computerhistory.org/revolution/personal- computers/17/296/1134 KIM-1:lle julkaistu Microchess oli ensimmäinen kaupallisesti menestyksekäs mikrotietokoneille myyty peliohjelma.https://www.computerhistory.org/chess/orl-4334404555680/ == Lähteet == == Aiheesta muualla == * What is the KIM-1? * The First book of KIM * KIM-1 ohjekirjoja Luokka:MOS Technology Luokka:Mikrotietokoneet Luokka:Vuoden 1976 tietokoneet Luokka:Yhden piirilevyn tietokoneet
Louise-Marie-Jeanne Hersent

Louise-Marie-Jeanne Hersent, syntyjään, Mauduit, (7. maaliskuuta 1784 Pariisi- 7. tammikuuta 1862 oli ranskalainen taidemaalari. Hän maalasi paljon muotokuvia sekä historiamaalauksia. https://rkd.nl/nl/explore/artists/37942 https://www.encyclopedia.com/women/dictionaries-thesauruses-pictures-and- press-releases/mauduit-louise-1784-1862 Vuonna 1821 Mauduit solmi avioliiton Louis Hersentin kanssa joka oli myös ammatiltaan taidemaalari. Hänen taiteellinen uransa ei päättynyt avioliiton solmimiseen, vaan hän piti omaa ateljeeta ja koulutti nuoria naisia taidemaalareiksi. http://www.clevelandart.org/art/1943.659 Hänen oppilaisiin kuului muiden muassa Louise Adélaïde Desnos. https://gallica.bnf.fr/ark:/12148/bpt6k57436157 == Lähteet == == Aiheesta muualla == * https://www.meisterdrucke.com/k%C3%BCnstler/Louise-Marie-Jeanne- Hersent.html Luokka: Ranskalaiset taidemaalarit Luokka: Vuonna 1784 syntyneet Luokka: Vuonna 1862 kuolleet
Samettimuurahainen

Samettimuurahainen eli samettimustahainen (Formica cinerea) on pistiäisten (Hymenoptera) lahkoon ja Formica-sukuun kuuluva muurahaislaji. Lajia esiintyy Suomessa vakiintuneesti ja sitä tavataan maassa Oulun korkeudelle sakka. Laji on luokiteltu Suomessa elinvoimaiseksi lajiksi.Laji.fi: Samettimuurahainen (samettimustahainen) (Formica cinerea) Maailmanlaajuisesti lajia esiintyy pääasiassa Euroopassa ja paikoitellen Pohjois-Amerikassa.Global Biodiversity Information Facility (GBIF): Formica cinerea Ulkonäöltään samettimuurahainen muistuttaa mustamuurahaista ja pohjanmustamuurahaista, mutta on väriltään hopeanharmaa ja tiheän karvoituksen peittämä. Samettimuurahaista tavataan tyypillisesti kuivissa ja avoimissa elinympäristöissä kuten avoimilla hiekkamailla. Se pesii maan alla. Samettimuurahaisen yhteiskunnat saattavat olla jopa hehtaarien suuruisia "superkolonioita" jotka muodostuvat useista polkuverkoston yhdistämistä pesistä, joista jokaisessa on useita kuningattaria. Samettimuurahainen saalistaa ainakin seuraavia lajeja: Juhannusturilas (Amphimallon solstitiale), mäntymittari (Bupalus piniarius), mäntykehrääjä (Dendrolimus pini), pilkkumäntypistiäinen (Diprion pini), havununna (Lymantria monacha), ruskomäntypistiäinen (Neodiprion sertifer), mänty-yökkönen (Panolis flammea) ja mäntyturilas (Polyphylla fullo).Centre for Agriculture and Biosciences International (CABI): Formica cinerea == Lähteet == == Aiheesta muualla == *iNaturalist: Samettimuurahainen (Formica cinerea) *ITIS: Formica cinerea *University of Michigan, Animal Diversity Web (ADW): Formica cinerea *Pherobase: Semiochemicals of Formica cinerea Luokka:Muurahaiset
South Valley (New Mexico)

South Valley on väestönlaskennallinen asuinpaikka (CDP) Bernalillon piirikunnassa, New Mexicon osavaltiossa Yhdysvalloissa. Sen väkiluku oli vuoden väestönlaskennassa 40 976. == Väestö == Alueen asukkaista 72,62 prosenttia on valkoisia, 2,94 prosenttia intiaaneja, 1,29 prosenttia afroamerikkalaisia, 0,48 prosenttia aasialaisia ja 19,99 prosenttia muita. 11,34 prosenttia asukkaista eivät ole Yhdysvaltain kansalaisia. Alueen väestön keski-ikä on 40,9 vuotta. == Kuvia South Valleysta == Tiedosto:Aerial of South Valley, Albuquerque, New Mexico 05.jpg|Ilmakuva kaupungista. Tiedosto:Twisters, Isleta Blvd, South Valley NM.jpg|Twisters Burgers and Burritos. ==Lähteet== ==Aiheesta muualla== Luokka:New Mexicon väestönlaskennalliset asuinpaikat
Tomaattikeitto

Tomaattikeitto on keittoruoka, jonka pääainesosa on tomaatti. Se voidaan tarjoilla lämpimänä tai kylmänä, ja sitä voidaan valmistaa monella eri tavalla. Tomaattikeitto voi olla rakenteeltaan sileää, ja on olemassa myös reseptejä, joissa ainesosina käytetään tomaattilohkoja, kermaa, kanan- tai vihanneslientä, vermiselliä, muiden vihannesten lohkoja tai lihapullia. == Historia == Ensimmäinen kirjallinen maininta tomaattikeitosta on vuodelta 1857, jolloin keittokirjoistaan tunnettu yhdysvaltalainen kirjailija Eliza Leslie mainitsee sen viimeisessä julkaisussaan New Cookery Book. Keittoja valmistavan Campbell Soup Companyn perustaja Joseph Campbellin vuonna 1897 julkaisema resepti tiivistetystä tomaattikeitosta lisäsi sen suosiota entisestään. == Katso myös == * Gazpacho == Lähteet == Luokka:Puolalainen keittiö Luokka:Keitot
Riisikakku

Riisikakku on litteä ja kova ruoka, joka on valmistettu paisutetusta riisistä. Tyypillisesti riisikakkuja syödään välipalana tai käytetään ruoanlaitossa muiden ainesosien pohjana. Vaikka riisikakut sisältävät vähän ravinteita, niitä pidetään yleisesti vähäkalorisena elintarvikkeena. Niitä käytetään usein laihduttajien keskuudessa korkeampikaloristen leipien tai muiden elintarvikkeiden korvikkeena. == Lähteet == ==Aiheesta muualla== * Is.fi: Suosittu riisikakku ei ole paras mahdollinen välipala: ”Ainakaan sellaisenaan ei hyvä”, sanovat ravitsemustieteilijät Luokka:Riisiruoat
Nisourin aukion verilöyly

Nisourin aukion verilöyly tapahtui 16. syyskuuta 2007 puolenpäivän aikaan Nisourin aukiolla Bagdadissa, Irakissa. Yhdysvaltalaisen sotilasyritys Blackwaterin (nykyään Academi) turvamiehet avasivat tulen kohti siviilejä. 17 ihmistä sai surmansa ja 20 loukkaantui. Uhreista nuorin oli yhdeksänvuotias. Turvamiehille oli määrätty tehtäväksi turvata Yhdysvaltain asevoimien autosaattuetta. Tapahtuma käynnisti ainakin viisi eri tutkintaa, mukaan lukien Yhdysvaltain liittovaltion poliisin (FBI) tutkinnan. FBI:n tutkimuksessa todettiin, että 17 irakilaisesta uhrista 14 ammuttiin ilman syytä. Vuonna 2014 neljä tapahtumaan osallistunutta Blackwaterin jäsentä tuomittiin vankeuteen murhasta ja taposta. Joulukuussa 2020 presidentti Donald Trump armahti kaikki neljä henkilöä. == Katso myös == * Hadithan verilöyly * Hadithan taistelu == Lähteet == Luokka:Joukkosurmat Luokka:Sotarikokset Luokka:Vuoden 2007 rikokset Luokka:Irakin sota Luokka:Bagdadin historia
Kanye

Kanye on kylä Botswanan eteläosassa. Se on Southern Districtin hallintokeskus ja Bangwaketse-heimon perinteinen hallintopaikka. Kanye on eräs maan suurimmista asutuskeskuksista. Kylässä on sairaala, lentokenttä, pankkeja ja kouluja. Kylän väkiluku oli 48 028 (VL2022; VL2011: 47 007 as.). Kylän nähtävyyksiin kuuluu muun muassa Ntsweng-mäellä sijaitseva pääkgotla. Tämä kgotla on Bangwaketse-heimon perinteinen kokousten ja perinneoikeudenkäyntien paikka. Kanyen pääkgotlassa heimopäällikkö Kgosi Bathoen I (1892) aiempi asuinrakennus ja muita merkittäviä rakennuksia. Lähistöllä on myös Kgosi Bathoen II:n aiempi asuinrakennus. Kanye sijaitsee valtatien A2 varrella 83 kilometriä maan pääkaupunki Gaboronesta lounaaseen. Valtatie A2 muodostaa osan Trans-Kalahari Highway -liikenneväylästä, joka johtaa Etelä-Afrikan Pretoriasta Kalaharin läpi edelleen Atlantin valtameren satamakaupunkiin Namibian Walvis Bayhin. Kanye 20200721a.jpg|Kanyen pääkatu. A2 Road Sign, Botswana.jpg|Valtatie A2, joka on osa Kalaharin läpi kulkevaa valtatietä (Trans-Kalahari Highway) kulkee Kanyen kautta. Kgotla Kgolo ya Bangwaketse 20200721.jpg|Kanyen pääkgotla, Bangwaketse-heimon kokouspaikka. Kgosi Bathoen II Memorial Museum 20200721.jpg|Kgosi Bathoen II:n museo Kanyessa. == Lähteet == == Aiheesta muualla == Luokka:Botswanan kaupungit
Qixi

pienoiskuva|Piirros legendasta, johon juhla liittyy. Qixi () tai qiqiao () on kiinalainen juhlapäivä. Sitä juhlitaan kiinalaisen kuukalenterin seitsemännen kuun seitsemäntenä päivänä.Qixi Festival: Chinese Valentine's Day Juhlaa vietetään kiinalaisesta mytologiasta tunnetun romanttisen legendan Lehmäpainen ja kutojatyttö muistoksi, joka kertoo kahdesta rakastavaisesta, Zhinüstä ja Niulangista. Heidän rakkautensa ei ollut sallittua ja he pystyivät tapaamaan vain kerran vuodessa.un facts you should know about Qixi Festival Juhlaa kutsutaan usein myös kiinalaiseksi ystävänpäiväksi.Space roses go on sale ahead of Chinese Valentine’s Day == Lähteet == Luokka:Kiinalaiset juhlapäivät